Reg. data Nr. Reg. Nr.

VYRIAUSYBĖS NUTARIMO PROJEKTAS Nr.: TAP-24-871(3) TAIS-24-9566(4)	DĖL VYRIAUSYBĖS 2007 M. BALANDŽIO 25 D. NUTARIMO NR. 435 „DĖL LIETUVOS RESPUBLIKOS APDRAUSTŲJŲ VALSTYBINIU SOCIALINIU DRAUDIMU IR VALSTYBINIO SOCIALINIO DRAUDIMO IŠMOKŲ GAVĖJŲ REGISTRO STEIGIMO, JO NUOSTATŲ PATVIRTINIMO IR VEIKLOS PRADŽIOS NUSTATYMO“ PAKEITIMO

Rengėjas	Svarstyta	Siūloma
Įstatymo įgyvendina-masis teisės aktas	Pasirenkama ☒ Taip ☐ Ne Priėmimo Terminas 2024-07-01	Socialinės apsaugos ir darbo ministerija	Pasirenkama ☒ TAP ☐ LRV pasitarimas ☐ LRV posėdis ☐ Nesvarstyta 2024-07-23	Pasirenkama ☐ Svarstyti TAP ☐ Svarstyti LRV pasitarime ☒Svarstyti LRV posėdyje ☐ Grąžinti tobulinti
Įgyvendina Vyriausybės programą	Pasirenkama ☐ Taip ☒ Ne

SPRENDŽIAMA PROBLEMA
Apdraustųjų valstybiniu socialiniu draudimu ir valstybinio socialinio draudimo išmokų gavėjų registro (toliau – Registras) nuostatai tikslinami atsižvelgiant į Asmens su negalia teisių apsaugos pagrindų įstatymo sąvokas, Ligos ir motinystės socialinio draudimo įstatymo pakeitimus bei praktikoje pastebėtas įgyvendinimo problemas.

PROBLEMOS SPRENDIMO PRIEMONĖS
Siekiant Nuostatus suderinti su įstatymais ir aiškiau reglamentuoti jų taikymą, projektu: atliekami pakeitimai susiję su sąvokų „dalyvumas“, „asmuo su negalia“, „individualios pagalbos teikimo išlaidų kompensacijos“ ir kt. įvedimu, Asmens su negalia teisių apsaugos agentūros pavadinimo patikslinimu; įtraukiami nauji Registro duomenys: dėl ligos išmokos nuolatiniam globotojui; interesų Lietuvoje turinčio užsieniečio kodo (ILTU kodas); lengvojo automobilio ar jo techninio pritaikymo išlaidų kompensacijos; asmens kreipimosi į Agentūrą dalyvumo lygiui įvertinti registracijos datos ir kt. atsisakoma pareigos laikinojo įdarbinimo įmonei apie laikinojo darbuotojo įdarbinimą pranešti Registro tvarkytojui; patikslinamos nuostatos dėl Lietuvos Respublikos specialiųjų atašė, žvalgybos pareigūnų bei deleguotų asmenų partnerių įtraukimo; numatoma, kad Registro tvarkytojas iš įmonių, įstaigų ir organizacijų, kuriose išmokų gavėjas dirbo, ir archyvų surenka ir įrašo duomenis ne tik apie asmens pensijų draudimo stažui prilyginamus laikotarpius, bet ir apie draudžiamosioms pajamoms prilyginamas pajamas; patikslinama asmens informavimo tvarka (Registro tvarkytojas apie asmens pensijų stažui prilyginamus laikotarpius ir draudžiamosioms pajamoms prilyginamas pajamas įrašymo į registrą ir (ar) jų tikslinimo (taisymo, pildymo, šalinimo) informuoja apdraustąjį kartu su sprendimo dėl pensijos ar kompensacijos skyrimo nuorašo apdraustajam išsiuntimu (įteikimu)) ir bei sutrumpinamas asmens informavimo terminas – per 3 darbo dienas (dabar per 5 darbo dienas). Taip pat nustatoma, kad apdraustasis asmuo apie duomenų patikslinimą ar įrašymą gali būti informuojamas raštu, elektroninių ryšių priemonėmis arba paštu. atliekami kiti techninio pobūdžio pakeitimai.

ĮGYVENDINIMO MECHANIZMAS
,,Sodros“ valdyba keičia programinę įrangą ir atlieka kitus parengiamuosius darbus, siekdama tinkamai įgyvendinti Nuostatų pakeitimus.

STEBĖSENA
Rodikliai nenustatomi, nes atliekami redakciniai ir teisės technikos pakeitimai.

SUINTERESUOTŲ ASMENŲ ĮTRAUKIMAS
Projektas teiktas derinti ,,Sodros“ valdybai ir Valstybinei duomenų apsaugos inspekcijai.

TEISĖS AKTO PROJEKTO DERINIMAS
Projektas suderintas su Teisingumo ministerija, Vidaus reikalų ministerija, Finansų ministerija, ,,Sodros“ valdyba, Valstybine duomenų apsaugos inspekcija ir Asmens su negalia teisių apsaugos agentūra, svarstytas 2024-07-23 tarpinstituciniame pasitarime ir patikslintas pagal Vyriausybės kanceliarijos Teisės grupės ir Socialinės politikos grupės pastabas bei pasiūlymus.

KITI SVARBŪS ASPEKTAI
Nėra.

PAŽYMĄ PARENGĖ	Aušra Gratulevičienė

Socialinės politikos grupė , vyresnioji patarėja